BELUŠA. V najväčšej obci Trenčianskeho samosprávneho kraja - v Beluši, sa počas víkendu nechalo otestovať antigénovými testami 2032 osôb, čo je viac ako počas tretieho kola celoslovenského testovania. Pozitívnych testov bolo 35 (1,72 percenta). TASR o tom informoval starosta Beluše Ján Prekop.Napísali smeČítajte
"Testovanie v obci prebehlo bez problémov, počas oboch dní sa netvorili dlhé rady, čakacie lehoty boli minimálne.
Záujem o testovanie prejavili nielen občania Beluše, ale aj z obcí, kde možnosť testovať nemali, napríklad Visolaje, Ladce, Mojtín," zhodnotil
Prekop s tým, že celkovo sa v Beluši dalo otestovať viac ľudí ako v treťom kole celoslovenského testovania.
Ako dodal, otestovať sa dalo 1620 Belušanov, z nich pozitívny výsledok testu malo 14 obyvateľov obce. Mimo obyvateľov Beluše otestovali ďalších 412 osôb, z nich 21 bolo pozitívnych. Pozitívne testovaných antigénovými testami otestujú aj presnejšími PCR testami.